

VLADA REPUBLIKE HRVATSKE

Zagreb, 23. veljače 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ured Komisije za odnose s vjerskim zajednicama  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Nacrta ugovora između Vlade Republike Hrvatske i Reformatske kršćanske crkve Mađara u Hrvatskoj o pitanjima od zajedničkog interesa  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 Na temelju članka 31. stavka 3. Zakona o Vladi Republike Hrvatske („Narodne novine, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2023. donijela

**Z A K L J U Č A K**

 1. Prihvaća se Nacrt ugovora između Vlade Republike Hrvatske i Reformatske kršćanske crkve Mađara u Hrvatskoj o pitanjima od zajedničkog interesa, u tekstu koji je dostavio Ured Komisije za odnose s vjerskim zajednicama aktom, KLASA: 070-01/23-01/01, URBROJ: 5045323-13, od 6. veljače 2023.

2. Ovlašćuje se ministrica kulture i medija, da u ime Vlade Republike Hrvatske, potpiše Ugovor iz točke 1. ovoga Zaključka.

3. Zadužuje se Ured Komisije za odnose s vjerskim zajednicama da Ugovor iz točke 1. ovoga Zaključka, nakon njegovog sklapanja, dostavi na objavu u „Narodne novine“.

KLASA:

URBROJ:

Zagreb,

PREDSJEDNIK

 mr. sc. Andrej Plenković

**O B R A Z L O Ž E N J E**

Ugovor između Vlade Republike Hrvatske i Reformatske kršćanske crkve Mađara u Hrvatskoj o pitanjima od zajedničkog interesa donosi se temeljem odredbe članka 9. stavka 1. Zakona o pravnom položaju vjerskih zajednica („Narodne novine“, br. 83/02. i 73/13.).

Predloženim ugovorom s Reformatskom kršćanskom crkvom Mađara u Hrvatskoj uređuju se pitanja na području odgoja, obrazovanja i kulture, te dušobrižnička skrb za vjernike u zdravstvenim ustanovama i ustanovama socijalne skrbi, u kaznionicama, zatvorima i odgojnim zavodima, kao i za vjernike pripadnike Oružanih snaga Republike Hrvatske i Ministarstva unutarnjih poslova. Svrha ovoga Ugovora je i uzajamna suradnja za dobrobit svih građana, bez obzira na vjersko uvjerenje.

Predloženi ugovor sadrži odredbe koje sadrže i ostali ugovori o pitanjima od zajedničkog interesa koje je Vlada Republike Hrvatske sklopila s vjerskim zajednicama, uključujući i odredbu kojom se utvrđuje iznos koji će se iz državnog proračuna isplaćivati Reformatskoj kršćanskoj crkvi Mađara u Hrvatskoj. Navedena odredba kojom se propisuje iznos koji će Republika Hrvatska godišnje dati Reformatskoj kršćanskoj crkvi Mađara u Hrvatskoj iz državnog proračuna primjenjivati će se od 1. siječnja 2023. godine.

Prijedlogom ugovora određuje se mogućnost da ugovorne strane otkažu ugovor uz otkazni rok od šest mjeseci ukoliko ugovorne strane u roku od tri mjeseca ne postignu dogovor o izmjeni ugovora u slučaju da jedna od ugovornih strana bude smatrala da su se prilike u kojima je sklopljen ugovor o pitanjima od zajedničkog interesa bitno promijenile.